פאדי כיוף

פאדי כיוף (בערבית: فادي كيوف; 12 באפריל 1985 – 14 בפברואר 2004) היה ילד פלא דרוזי-ישראלי.

חייו
נולד בעוספיה לכרמלה וכמאל. בהיותו בגיל 5 החל לשיר באירועי חברה. בגיל 9 יצא לאור תקליט ראשון משירתו בהפקת האחים ראובני, והפך למפורסם בישראל, השתתף בתוכניות אירוח רבות בטלוויזיה הישראלית אצל דן שילון ועוד. בעיקר בשירה מזרחית בעברית ובערבית, מזוהה עם כמה להיטים בערבית המוכרים לציבור הישראלי כמו "עיישה" "בסבוסה" ו"מברוכּ עליכּ יא-עריס". ברבים מהתקליטים הוצמד לשמו הכינוי "היהלום שבכתר".

שיתף פעולה עם עמותות חברתיות ובעיקר עם קו לחיים.

כרבים מבני הציבור הדרוזי בישראל אחיו הגדולים שירתו בצה"ל בשירות קרבי, הוא עצמו התגייס לחיל החינוך ושירת בלהקת פיקוד צפון עד מותו.

מותו
בהיותו כבן 19 בשבת ב-14 בפברואר 2004, נמצא מת בביתו, כמה שעות לאחר מכן נמצא גם חברו ואיהב וואהבי, חייל אף הוא, ירוי בשדה הסמוך לכפרם. גרסת המשטרה כי השניים התאבדו עוררה זעם בקרב המשפחות (שטוענות כי ואיהב נרצח ופאדי מת מוות טבעי) באתר יזכור נרשם "נפל בעת שירותו". קבור בבית הקברות הצבאי בעוספיה.

תקליטים
 לשיר ביחד (1995)
 הופעה חיה בפני חיילי צה"ל
 פאדי - עווז אל פלפילו (אלבום בערבית)
 אין כמו המדינה (1997)

קישורים חיצוניים

הערות שוליים

ילדי פלא ישראלים
ילדי פלא במוזיקה
חברי להקת פיקוד הצפון
זמרים דרוזים ישראלים
חללי צה"ל
עספיא: אישים
אישים הקבורים בבתי קברות צבאיים ישראליים
ישראלים שנולדו ב-1985
ישראלים שנפטרו ב-2004